Gabriel

**Pyhä arkkienkeli Gabriel** (, , , , ) on Raamatun mukaan enkeli, joka toimii Jumalan sanansaattajana. Gabrielia pidetään  juutalaisuudessa, kristinuskossa ja islamissa yhtenä arkkienkeleistä. Raamatussa hän on pyhän arkkienkeli Mikaelin ja pyhän arkkienkeli Rafaelin kanssa yksi kolmesta raamatullisista arkkienkeleistä. Gabrieliä kunnioitetaan ainakin roomalaiskatolisessa, ortodoksisessa ja protestanttisissa suuntauksissa. Pyhän Gabrielin nimi tulee heprean ilmaisuista גַּבְרִי אֵל‎ eli *gavrí 'él* eli 'Jumala on sankarini'. Toisaalta pyhää Gabrieliä on kutsuttu latinaksi nimellä *Fortitudo Dei* eli 'Jumalan voima'. 
## Juutalais-kristilliset kirjoitukset
Pyhä Gabriel mainitaan Raamatussa yhteensä neljä kertaa, kaksi kertaa Vanhassa ja kaksi kertaa Uudessa Testamentissa.

Vanhassa Testamentissa Danielin kirjassa enkeli Gabrielin kerrotaan ilmestyneen kahdesti Danielille välittäen profeetallisia ilmoituksia. Tarkat lainaukset ovat seuraavat:
* *Sitten minä kuulin yhden pyhän puhuvan, ja toinen pyhä sanoi sille, joka puhui:  Kuinka pitkää aikaa tarkoittaa näky jokapäiväisestä uhrista ja kauhistavasta  rikoksesta: pyhäkön ja sotajoukon alttiiksi antamisesta tallattavaksi? Ja hän sanoi minulle: Kahtatuhatta kolmeasataa iltaa ja aamua; sitten pyhäkkö  asetetaan jälleen oikeuteensa. Kun minä, Daniel, olin nähnyt tämän näyn ja koetin sitä ymmärtää, niin katso,  minun edessäni seisoi miehen muotoinen olento. Ja minä kuulin ihmisen äänen Uulain keskeltä, ja se huusi ja sanoi: Gabriel,  selitä tälle se näky!* (8:13–8:16)
* *Ja vielä minä puhuin ja rukoilin ja tunnustin syntini ja kansani Israelin  synnit ja annoin rukoukseni langeta Herran, Jumalani, eteen minun Jumalani  pyhän vuoren puolesta. Ja kun minä vielä puhuin rukouksessa, tuli se mies, Gabriel, jonka minä olin  nähnyt ennen näyssä, kiiruusti kiitäen minun tyköni ehtoouhrin aikana. Ja hän opetti minua, puhui minulle ja sanoi: Daniel, nyt minä olen lähtenyt  neuvomaan sinua ymmärrykseen.* (9:20–9:22)
Uuden testamentin Luukkaan evankeliumin mukaan Gabriel ilmoitti Johannes Kastajan ja Jeesuksen syntymät Elisabetin miehelle Sakariaalle  ja Neitsyt Marialle. Tarkat lainaukset ovat seuraavat:  
* *Silloin ilmestyi hänelle Herran enkeli seisoen suitsutusalttarin oikealla  puolella. Ja hänet nähdessään Sakarias hämmästyi, ja hänet valtasi pelko. Mutta enkeli sanoi hänelle: "Älä pelkää, Sakarias; sillä sinun rukouksesi  on kuultu, ja vaimosi Elisabet on synnyttävä sinulle pojan, ja sinun on annettava hänelle nimi Johannes. Ja hän on oleva sinulle iloksi ja riemuksi, ja monet iloitsevat hänen  syntymisestään. Sillä hän on oleva suuri Herran edessä; viiniä ja väkijuomaa hän ei juo, ja hän  on oleva täytetty Pyhällä Hengellä hamasta äitinsä kohdusta. Ja hän kääntää monta Israelin lapsista Herran, heidän Jumalansa, tykö. Ja hän käy hänen edellään Eliaan hengessä ja voimassa, kääntääksensä isien  sydämet lasten puoleen ja tottelemattomat vanhurskasten mielenlaatuun, näin  Herralle toimittaaksensa valmistetun kansan."* (1:11–1:17)  
* *Kuudentena kuukautena sen jälkeen Jumala lähetti enkeli Gabrielin Galilean  kaupunkiin, jonka nimi on Nasaret, neitsyen tykö, joka oli kihlattu Joosef nimiselle miehelle Daavidin suvusta; ja  neitsyen nimi oli Maria. Ja tullessaan sisälle hänen tykönsä enkeli sanoi: "Terve, armoitettu!  Herra olkoon sinun kanssasi." Mutta hän hämmästyi suuresti siitä puheesta ja mietti, mitä tämä tervehdys  mahtoi tarkoittaa. Niin enkeli sanoi hänelle: "Älä pelkää, Maria; sillä sinä olet saanut  armon Jumalan edessä. Ja katso, sinä tulet raskaaksi ja synnytät pojan, ja sinun on annettava hänelle  nimi Jeesus. Hän on oleva suuri, ja hänet pitää kutsuttaman Korkeimman Pojaksi, ja Herra  Jumala antaa hänelle Daavidin, hänen isänsä, valtaistuimen, ja hän on oleva Jaakobin huoneen kuningas iankaikkisesti, ja hänen  valtakunnallansa ei pidä loppua oleman. Niin Maria sanoi enkelille: "Kuinka tämä voi tapahtua, kun minä en  miehestä mitään tiedä?" Enkeli vastasi ja sanoi hänelle: "Pyhä Henki tulee sinun päällesi, ja  Korkeimman voima varjoaa sinut; sentähden myös se pyhä, mikä syntyy, pitää  kutsuttaman Jumalan Pojaksi. Ja katso, sinun sukulaisesi Elisabet, hänkin kantaa kohdussaan poikaa vanhalla  iällään, ja tämä on kuudes kuukausi hänellä, jota sanottiin hedelmättömäksi; sillä Jumalalle ei mikään ole mahdotonta." Silloin Maria sanoi:  "Katso, minä olen Herran palvelijatar; tapahtukoon minulle sinun sanasi  mukaan." Ja enkeli lähti hänen tyköänsä.* (1:26–1:38)  
Arkkienkeli Gabriel saatetaan myös mainita epäsuoraan Tobitin kirjassa ja Ilmestyskirjassa. Tarkat lainaukset ovat seuraavat:
* *Minä olen Raafael, yksi niistä seitsemästä pyhästä enkelistä, jotka esiinkantavat pyhien rukoukset ja jotka astuvat Pyhän eteen hänen kirkkaudessaan.* (Tob. 12:15)
* *Ja minä näin ne seitsemän enkeliä, jotka seisoivat Jumalan edessä, ja heille annettiin seitsemän pasunaa.* (Ilm. 8:2)
Lisäksi Gabrielista kerrotaanapokryfisessä kirjallisuudessa, kuten Henokin kirjassa, jossa Gabriel mainitaan yhdeksi pyhistä enkeleistä.

## Gabrielin kunnioitus

Pyhää Gabrielia kunnioitetaan telekommunikaatiotyöntekijöiden, radio-ohjelmatoiminnan harjoittajien, lähettien, postityöntekijöiden, pappien, diplomaattien, postimerkkikeräilijöiden, Portugalin, Cebun provinssin ja suurlähettilästen suojeluspyhimyksenä. Hänen tunnuksiaan ovat liljan kantaminen, trumpetti, hohtava lyhty, oksa paratiisista, käärö ja valtikka. Gabrielin juhlapäivä on nykyisin katolisessa pyhimyskalenterissa 29. syyskuuta; vuoden 1960 roomalaiskatolisessa kalenterissa se oli 24. maaliskuuta. Viimeksi mainittu päivä on suomalaisessa almanakassakin Gabrielin nimipäivä. Pyhän Gabrielin lisäksi pyhää arkkienkeli Mikaelia ja pyhää arkkienkeli Rafaelia kunnioitetaan yhdessä kolmena raamatullisena arkkienkelinä. Muita enkeleitä ei katolisen kirkon mukaan tule kunnioittaa nimeltä. 

Gabrielin mukaan on saanut nimensä 19. helmikuuta 1910 hyväksytty sääntökunta *Institutum Fratrum instructionis christianae a S. Gabriele*, jolla oli vuonna 2014 tilastojen mukaan 23 pappia, 1244 miessääntökuntalaista ja 278 seurakuntaa. 

Roomalaiskatolisessa hetkipalveluksessa pyhää Gabrielia on kunnioitettu seuraavalla kollehtarukouksella: 

"*PRINCEPS gloriosissime, Gabriel Archangele, esto memor nostri: hic et ubique semper precare pro nobis Filium Dei, alleluia, alleluia.* 

*V. Stetit Angelus iuxta aram templi.* 

*R. Habens turibulum aureum in manu sua.* 

*DEUS, qui inter ceteros Angelos, ad annuntiandum incarnationis tuae mysterium, Gabrielem Archangelum elegisti; concede propitius, ut qui festum eius celebramus in terris, ipsius patrocinium sentiamus in caelis: qui vivis et regnas in saecula saeculorum. Amen."*

Lisäksi pyhä arkkienkeli Gabriel on mainittu 1800-luvulla englanniksi käännetyssä rukouksessa *Gabriel, from Heaven's King* ja mahdollisesti jo vuonna 590 käytetyssä *Kaikkien pyhien litaniassa* pyhien Mikaelin ja Rafaelin välissä.  

Arkkienkeli Gabrielin ohella muita Gabriel-nimisiä pyhiä ja autuaita ovat pyhä Jeesuksen äidin tuskien Gabriel Francis, (kuollut 1862) pyhä John Gabriel Perboyre, (1802–1840) pyhä Gabriel Jusuke, (kuollut 1597) pyhä Gabriel Lalement, (1610–1649) autuas Gabrielle Androuin, (1775–1794) autuas Gabriel Ferretti, (1385–1456) autuas pyhän Magdaleenan Gabriel (kuollut 1632) ja autuas Gabriel Possenti (1838–1862).  

Taiteessa pyhä Gabriel on kuvattu usein Jeesuksen syntymän ilmoittamisen yhteydessä, jonka raamatullinen pohja on Luukkaan evankeliumissa.

## Gabriel islaminuskossa
Varhaiset kristityt katsoivat, että enkelit olivat toimineet välittäjinä, kun Raamattu annettiin ihmiskunnalle.  Sama ajatus esiintyy islamissa, missä Ibn Ishaq kertoo enkeli Gabrielin välittäneen Muhammedille 22 vuoden aikana Koraanin ilmoituksina tämän unessa. Gabriel välitti viestejä myös Neitsyt Marialle (suura 19).  Gabriel mainitaan viestintuojan myös Koraanissa Lehmän suurassa. Islamilaisissa teksteissä nimi esiintyy usein muodossa Jibril ().

## Pyhäköt
Pyhällä Gabrielilla on seuraavia pyhäkköjä maailmalla:

* Cathédrale Saint-Gabriel, San Gabriel, Rodrigues Island, Mauritius 
* Church of St. Gabriel, Balaclava, Saint Elizabeth, Jamaica
* Church of St. Gabriel, Bonuan Boquig, Pangasinan, Ilocos, Philippines 
* Church of St. Gabriel the Archangel, Port Allegany, Pennsylvania, USA
* Church of St. Gabriel, Washington, District of Columbia, USA
* Église de Saint-Gabriel, Guérin, Quebec, Kanada 
* Église de Saint-Gabriel, Gloucester (Beacon Hill South), Ontario, Kanada
*Église de Saint-Gabriel, La Durantaye, Quebec, Kanada
*Église de Saint-Gabriel, Agonoko, Taravai, Iles Gambier, Ranskan Polynesia
* Church of St. Gabriel, Longueuil, Quebec, Kanada
* Church of St. Gabriel, Athabasca, Alberta, Kanada
* Church of St. Gabriel, Constance Bay (Woodlawn), Ontario, Kanada

## Galleria

Tiedosto:Guido Reni ange de l'annonciation St Petersboug.jpg|Guido Reni, 1600-luku
Tiedosto:Pinturicchio - The Annunciation (detail) - WGA17770.jpg|Pinturicchio, 1501
Tiedosto:Archangel Gabriel. Tsalenjikha fresco (Georgia, 14th c.).jpg|Cyrus Emanuel Eugenicus, 1300-luku
Tiedosto:Leonardo da Vinci Annunciazione (dettaglio).jpg|Leonardo da Vinci, c. 1475
Tiedosto:Gabriel Archangel Hajdudorog.JPG|1700-luku
Tiedosto:Gabriel from Vysotsky chin (14c, Tretyakov gallery).jpg|1387–1395
Tiedosto:Llanbeblig Hours (f. 1r.) The Annunciation, Gabriel kneeling on one knee.jpg|1390–1400
Tiedosto:Titian - Polyptych of the Resurrection - Archangel Gabriel - WGA22785.jpg|Tizian, 1522
Tiedosto:Annunciation (van Eyck, Washington) Gabriel.jpg|n. 1434 – n. 1436
File:Gabor arkangyal.jpg|n.d.


## Lähteet

* 
*

### Lähteet

## Aiheesta muualla
*St. Gabriel the Archangel, ''Catholic Encyclopaedia'' 1911 
*[Ylienkeli Gabriel / Ortodoksi.net](http://www.ortodoksi.net/index.php/Gabriel_(enkeli))